**Referat fra styremøtet 11.04.2018**

Møtet ble holdt i lokalene i Kulturvernets Hus 3 etasje Oslo

Tilstede; Eli Ulvestad (styreleder), Frode Aleksander Rismyhr, John Elvestad, Anne Lise Olsen, Linda Thiis, Anne Scøtz (1 vara) og Tore Friis Olsen (2 vara)

Forfall: Torbjørn Bergwitz Lauen

Solveig Torgersen Grinder (nestleder) deltok på telefon i behandling av sak 17 og 18.

Fra kontoret; Kjærsti Gangsø

**09/2018 Referat fra styremøtet 12.02.2018**  
Vedtak:  
Referat fra styremøtet 12.02.2018 godkjennes.

**10/2018 Orienteringer**Styret ble orientert om disse sakene:  
1) Årsmøtet i Kulturalliansen 18.04.2018  
2) Endring i Mva-kompensasjonsordningen, innspill fra Frivillighet Norge (vedlegg)  
3) Årsmøtet i VOFO 31.05.2018  
4) Generalforsamling Handverksskolen AS, 5 juni 2018 Lillehammer  
5) Sårbarhets- og risikoanalyse/HMS-arbeid  
Vedtak  
Styret tar informasjonen til orientering.

**11/2018 Regnskapsrapport 28.02.2018**Styret gikk gjennom regnskapsrapporten  
Vedtak:  
Regnskapsrapport pr 28.08.2018 blir tatt til etterretning.

**12/2018 Årsmøtet og Framtidsseminar 30.05.2018**Årsmøtet er fastsatt til 30.05.2018. Frist for å reise saker var 05.04. Det har kommet inn sak fra SKT Finnmark og HATS om fylkesorganisering. Møtested er Felix konferansesenter på Aker Brygge, Oslo. Framtidsseminaret arrangeres som av møtet. Valgkomiteen er satt i arbeid. Tema for Erik F Øverlandsinnlegg;

**"Strategisk framsynsledelse i usikre tider".**

Hva kan vi vite om framtidens kompetansebehov? Vil frivillige organisasjoner og studieforbund spille noen rolle og hvordan vil opplæringen arte seg? Vil måten vi tilbyr opplæring på og innholdet i disse være etterspurt og ha relevans på lang sikt? Vil folkeopplysningsperspektivet og særtrekket i kurs og opplæringsform med overføring av kunnskap mellom mennesker (lærer og deltaker) gjennom praktisk prøving og feiling bevares og utvikles? Eller vil alt se helt annerledes ut?"  
Stian Slotterøy Johnsen, Frivillighet Norge og Anders Fremming Andersen, Kompetanse Norge har takket ja til å delta.

Vedtak:  
1) Årsmøtet og Framtidsseminaret gjennomføres i tråd med diskusjonen i styret og framlagt plan  
2) Styret foreslår Norges Husflidslag som nytt medlem i valgkomiteen for 3 år  
3) Styret foreslår Statsautorisert revisor Steinar Nilson som revisor for 1 år.

**13/2018 Årsmelding 2017**Vedtak:  
Forslag til Årsmelding 2017 godkjennes og legges fram for årsmøtet til endelig godkjenning.

**14//2018 Regnskap 2017**Vedlagt ligger Årsregnskap 2017 som viser et overskudd på kr 108.539,-  
Vedtak:  
Årsregnskap 2017 med et overskudd på kr 108.539 godkjennes og legges fram for årsmøtet til endelig godkjenning.

**15/2018 Budsjett 2019**Det legges fram et forslag til budsjett som styrer mot overskudd. Budsjettet bygger på kjent informasjon og erfaringstall. Det er ikke lagt opp til flere ansatte enn i 2018. Budsjettforslaget har et overskudd på kr 231.633,-  
Vedtak:  
Forslag til budsjett 2019 med et overskudd på kr 231.633 blir vedtatt og legges framfor årsmøtet til endelig godkjenning.

**16/2018 Medlemskap**Studieforbundets vedtekter sier dette om medlemskap:

1) Medlemsorganisasjoner som ikke har hatt studieaktivitet i de siste tre årene vil miste sin status som medlemmer. Det er årsmøtet som beslutter dette, etter innstilling fra styret.

2) Organisasjoner som har færre studietimer enn 500 timer i gjennomsnitt de siste tre årene kan søke om samarbeidsavtale. Styret behandler søknader om samarbeidsavtale eller opphør av slike avtaler.

Disse organisasjonene som ikke lenger tilfredsstiller kravene for medlemskap eller samarbeidsavtale:

|  |  |  |
| --- | --- | --- |
| **Medlemsorganisasjoner** | **Medlem/avtale siden** | **Siste kurs** |
| Internasjonalistene | 2011 | 2013 |
| Kringkastingsringen | 1997 | ingen kurs |
| Landsforbundet for Motorhistoriske Kjøretøyklubber | 2011 | ingen kurs |
| LUFS - Landslaget for nærmiljøskolen | 2002 | 2002 |
| Rosengård Teaterhus | 2003 | 2010 |
| Samenes Folkeforbund | 2007 | 2009 |
| Borre Vikinglag | 2015 | ingen kurs |

Vedtak:  
1) Det legges fram sak på årsmøtet om at Kringkastingsringens medlemskap i Studieforbundet opphører fra 30.05.2018

2) Styret vedtar at samarbeidsavtalene med Borre Vikinglag, Internasjonalistene, Landsforbundet av Motorhistoriske Kjøretøyklubber, LUFs – Landslaget for nærmiljøskolen, Rosegården Teaterhus og Samenes Folkeforbund opphører fra 30.05.2018

**17/2018 Tilretteleggingstilskudd, håndtering og prosedyrer**Tilretteleggingstilskuddet har til hensikt å redusere opplæringshindringer. Tilskuddet kommer som tillegg til opplæringstilskuddet (95,-/30,- pr time) og kan utløses av:  
\* ekstra utgifter (dokumenteres med bilag)  
\* nødvendig ekstra innsats fra laget ( dokumenteres skriftlig i forkant)

Tilskuddet gjelder dersom en eller flere personer på et kurs har behov for særskilt tilrettelegging. Alle søknader behandles individuelt:  
\* kurs alle deltakerne trenger tilrettelegging   
\* kurs der en eller flere personer trenger det.

Utvikling av kurs med tilrettelegging

|  |  |  |  |
| --- | --- | --- | --- |
| **År** | **Kurs** | **Timer** | **Deltakere** |
| 2017 | 78 | 2111 | 586 |
| 2016 | 58 | 1377 | 276 |
| 2015 | 53 | 1393 | 354 |

Styret fikk forelagt forslag om å innføre timesatser for å gjøre saksbehandlingen mer rettferdig og forutsigbar.

Vedtak:  
1. Det settes en øvre tilretteleggingssats pr time til kr 200,- (utover ordinært tilskudd på kr 95,- pr time) som beregnes pr gjennomført kurstime og avgrenses mot dokumenterte utgifter og dokumentert frivillig tilrettelegging.

2. Dersom tilrettelegging kun består av frivillig innsats er øvre tilretteleggingssats kr 100,- pr time (ut over ordinært tilskudd på kr 95,- pr time)

3. Tilskuddene kan kombineres.

**18/2018 Personvernregler**Kontoret informerte om hvilke tiltak som er iverksatt for å møte de nye reglene.  
Vedtak:  
1) Studieforbundet har inngått avtale med konsulentselskapet Rådhuset Vingelen om en risiko- og sårbarhetsanalyse. I dette arbeidet vil personvernreglementet bli ivaretatt. Dokumentet legges fram for styret på neste styremøte

2) Studieforbundet bygger sine råd om håndtering av personvernreglement på Frivillighet Norges maler. Informasjon blir tatt med i kursarrangøropplæring.

**19/2018 Offentlige rapporter med mulig konsekvens for studieforbund**  
Oppfølgingssak fra forrige styremøte.

Denne saken består av to deler;  
a) Kompetanse Norge, om evaluering av Studieforbundene.  
b) Statens ekspertutvalg, flytting av makt

Styret diskuterte sakene og hvilke innspill Studieforbundet skal gi.

Vedtak:

1. Orientering om arbeidet med evaluering av studieforbundene tas til orientering. Saken blir fulgt opp med en egen informasjons og diskusjonsbolk på årsmøtet
2. Styrets diskusjon og innspill til "Rapport om nye oppgaver til fylkeskommunene"gjenspeiles i Studieforbundets høringsuttalelse.

Ved protokollen  
Kjærsti Gangsø